ସେଫଟାଜିଡିମ
ସେଫଟାଜିଡିମ (ଇଂରାଜୀ ଭାଷାରେ Ceftazidime, ବିକ୍ରୟ ନାମ ଫୋରଟାଜ/Fortaz) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣର (bacterial infections) ଚିକିତ୍ସାରେ ଦିଆଯାଏ ।  ନିର୍ଦ୍ଦିଷ୍ଟ ଭାବରେ ଏହା ଗଣ୍ଠି ସଂକ୍ରମଣ ( joint infection), ମେନିଞ୍ଜାଇଟିସ, ନିମୋନିଆ, ସେପ୍ସିସ, ମୂତ୍ରନଳୀ ସଂକ୍ରମଣ (urinary tract infections), ମାଲିଗନାଣ୍ଟ ଓଟାଇଟିସ ଏକ୍‌ସଟର୍‌ନା (malignant otitis externa), ସୁଡୋମୋନାସ ଏରୁଜିନୋସା ସଂକ୍ରମଣ (pseudomonas aeruginosa infection), ଓ ଭିବ୍ରିଓ ସଂକ୍ରମଣ (vibrio infection) ଏହା ଶିରାଭ୍ୟନ୍ତରରେ (injection into a vein) ବା ମାସପେଶୀରେ (muscle) ଇଞ୍ଜେକସନ ଆକାରରେ ଦିଆଯାଏ ।

ଏହାର ପାର୍ଶ୍ୱ ପ୍ରତିକ୍ରିୟାରେ ଅଇ, ଆଲର୍ଜି ପ୍ରତିକ୍ରିୟା (allergic reactions) ଓ ଇଞ୍ଜେକସନ ନେବା ସ୍ତାନରେ ଯନ୍ତ୍ରଣା ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ କ୍ଲସ୍ଟ୍ରିଡିଅମ ଡିଫିସିଲ ତରଳ ଝାଡ଼ା (Clostridium difficile diarrhea) ହୋଇପାରେ । ପେନିସିଲିନ ପ୍ରତି ଆନାଫାଇଲାକ୍‌ସିସ ଥିବା ରୋଗୀଙ୍କୁ ଏହି ଔଷଧ ଦିଆଯାଏ ନାହିଁ । ଗର୍ଭାବସ୍ଥା ଓ  ସ୍ତନ୍ୟପାନରେ ଏହା ଅପେକ୍ଷାକୃତ ନିରାପଦ ଥାଏ । ଏହା ତୃତୀୟ ପିଢ଼ି ସେଫାଲୋସ୍ପୋରିନ (third-generation cephalosporin) ପରିବାରର ଏକ ଔଷଧ ଯାହା ଜୀବାଣୁର ଆବରଣରେ (cell wall) ବାଧା ସୃଷ୍ଟି କରି କାର୍ଯ୍ୟକାରୀ ହୁଏ ।

ସନ ୧୯୭୮ରେ ସେଫଟାଜିଡିମ ପେଟେଣ୍ଟ ହେବାପରେ ସନ ୧୯୮୪ରେ ବ୍ୟବସାୟରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସେଫଟାଜିଡିମ ଜେନେରିକ ଔଷଧ (generic medication) ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହାର ଏକ ଦିନର ହୋଲସେଲ ମୂଲ୍ୟ ପ୍ରାୟ ୨.୮୪ରି ୧୬.୭୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଗୋଟିଏ କୋର୍ଷର ମୂଲ୍ୟ ପ୍ରାୟ ୧୦୦ରୁ ୨୦୦ ଆମେରିକୀୟ ଡଲାର ।

ଆଧାର 

ଔଷଧ